Piazzolla – Rovira: The Edge of Tango – Savoy WORLD
Matka tangohuuman syntylähteille! Argentiinalaisen Astor Piazzollan maine tangon suurena uudistajana on monelle tuttu. Harvempi kuitenkaan tietää, että hän ei suinkaan ollut ainoa lajissaan. Piazzollan maanmiehellä, bandoneonisti ja säveltäjä Eduardo Roviralla on vastaava tausta, myös hän pyrki vapauttamaan tangon liian kahlitsevina kokemistaan kaavoista ja perinteistä. Asiantuntijat pitävät Piazzollaa ja Roviraa modernin tangon kahtena pioneerina: Piazzollan sanotaan aloittaneen modernin tangon kehityksen vuonna 1955 Octeto Buenos Aires -oktettinsa kanssa, ja vain vuotta myöhemmin Rovira liittyi Octeto La Plata -yhtyeeseen. Näiden kahden legendaarisen yhtyeen myötä Piazzolla ja Rovira lähtivät löytöretkelle tangon äärirajoille. Yli 60 vuoden jälkeen avantgarde-tangon ensimmäiset edustajat kohtaavat vihdoin, kun multikansainvälinen SONICO-yhtye saapuu Savoyhin esittämään molempien oktettien musiikkia. Ympäri Eurooppaa konserttisaleja täyttänyt tanskalais-belgialais-espanjalais-amerikkalais-puolalais-argentiinalainen ensemble SONICO on omistanut merkittävän osan tuotannostaan tälle tärkeälle mutta tuntemattomalle aikakaudelle. Kyseisen aikakauden musiikki on vähän tunnettua ja harvoin soitettua, koska Piazzolla poltti hulluuskohtauksessa kaikki nuottinsa ja Roviran nuotit taas hävisivät tulvassa. Nyt pitkän odotuksen jälkeen nämä sävellykset on kuitenkin saatu restauroitua ja ne tuodaan jälleen yleisön kuultavaksi. SONICOn muusikot lisäävät vaativaan ohjelmistoon oman ainutlaatuisen tulkintatyylinsä. Odotamme upeaa tangoiltaa! Lysandre Donoso – bandoneon Carmela Delgado – bandoneon Stephen Meyer – viulu Daniel Hurtado Jimenéz – viulu Bartosz Korus – alttoviulu Guillaume Lagravière – sello Alejandro Schwarz – kitara Ariel Eberstein – kontrabasso Ivo De Greef – piano Kesto n. 2 h, sisältää väliajan Permanto K18 anniskelualue. Parveke S, ei anniskelua